Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu kehotti knessetin edustajia -
osoittamaan malttia Temppelivuoren suhteen.
Jännitys palestiinalaisten kanssa on kiristynyt alueella viime viikkoina.
Israel ilmoitti sulkevansa Gazan rajanylityspaikat sen jälkeen, -
kun islamistit ampuivat kranaatin kohti Etelä-Israelin asutuskeskuksia.
Norja, Tanska ja Suomi antoivat yhtenäiset lausunnot, -
että ne eivät tunnustaisi palestiinalaisvaltiota toistaiseksi.
Pääministeri Netanjahu kehotti knessetin edustajia -
osoittamaan pidättyvyyttä Temppelivuoren suhteen.
Jännitys palestiinalaisten kanssa on kiristynyt alueella viime viikkoina.
Samalla kun seisomme lujasti oikeuksiemme puolesta, -
aiomme määrätietoisesti säilyttää status quon kaikille uskonnoille -
estääksemme tilanteen leimahtamisen Temppelivuorella ja sen ympäristössä.
On erittäin helppo saada syttymään uskonnollisia tulipaloja.
Mutta niiden tukahduttaminen on huomattavasti vaikeampaa.
Tämä viesti on välitetty myös Abu Mazenille sekä muille toimijoille.
Tarkoitan kaikkia toimijoita, yhteis- kunnassamme ja sen ulkopuolella.
Tässä tilanteessa tarvitaan malttia ja pidättyvyyttä.
Pääministeri Netanjahun vakuutus status quon säilyttämisestä -
ei ole lieventänyt palestiinalaisten ja alueen muslimien huolia, -
etenkään Jordaniassa.
Olen ollut kahden viime päivän aikana -
yhteydessä moniin eri tahoihin alueellamme -
kuin myös ulkoministeri Kerryyn, -
jotta saisimme tilanteen rauhoittumaan.
Keskustelin knessetin puhemiehen Edelsteinin kanssa eilen, -
ja tänään vetoan knessetin koko poliittisen kentän kirjoon -
ja ministereihin: Elämme erityisen herkkiä aikoja.
Toimemme eivät saa hyödyttää meitä ympäröiviä ääritahoja.
Knesset- ja Likud-jäsen Moshe Feiglin, joka vastustaa Netanjahua -
ja on toistuvasti hävinnyt vaali- kamppailun puoluejohtajuudesta, -
pyysi Netanjahua muuttamaan suhtautumistaan Temppelivuoreen.
Pyydän hallitusta ja pääministeriä muuttamaan suhtautumistaan -
ja avaamaan Temppelivuoren jokaiselle juutalaiselle, -
joka haluaa rauhassa tulla rukoile- maan Jumalaa pyhimmälle paikalle.
Palestiinalaispresidentti Abbas kiitteli Netanjahun maltillisuuspyyntöjä.
Abbas korosti, että palestiinalaiset eivät toivo tilanteen kiristymistä.
Israelin hallitus ja pääministeri pyysivät lausunnossaan maltillisuutta.
Me olemme samaa mieltä. Emme halua tilanteen kärjistyvän niin, -
että kukaan ei voi sitä enää hallita. Tätä emme halua.
Toivomme maltillisuutta sen jälkeen, mitä olemme kuulleet.
Emme ole sitä vastaan; alun pitäen olemme kehottaneet maltillisuuteen.
Toivon pidättyvyyttä ja tilanteen pysymistä ennallaan, -
eli status quon säilymistä al-Aksa-moskeijan alueella.
Sunnuntaina alue avattiin jälleen myös muille kuin muslimeille -
sen jälkeen kun oikeistoaktivisti Jehuda Glickiä, -
joka ajaa 3. temppelin rakentamista, ammuttiin ja haavoitettiin vakavasti.
Glick puhui tilaisuudessa, jossa hän pyysi -
juutalaisille vapautta rukoilla pyhimmällä paikallaan.
150 äärioikeistolaista kokoontui rukoustilaisuuteen Glickin puolesta.
Israelin hallitusta pyydettiin sallimaan juutalaisille pääsy temppelialueelle.
En hyväksy, että israelilaisilta kielletään väkivallan takia -
vierailu Temppelivuorelle.
Viikonloppuna puhkesi yhteenottoja Länsirannalla, Gazassa -
ja Itä-Jerusalemissa, kun palestiinalaiset protestoivat -
al-Aksan moskeija-alueen sulkemista. Kymmenet palestiinalaiset -
heittivät kivillä ja palopommeilla Israelin turvallisuusjoukkoja, -
jotka vastasivat kyynelkaasulla ja tainnutuskranaateilla.
Vastustamme, mitä tapahtuu miehitetyssä Jerusalemissa.
Vakuutamme sen olevan Palestiinan pääkaupunki.
Tuomitsemme Israelin toimet.
Temppelivuorella sijaitsivat aikoinaan juutalaisten molemmat temppelit -
ja se on juutalaisuuden pyhin paikka. Islam pitää sitä -
kolmanneksi pyhimpänä paikkanaan, Mekan ja Medinan jälkeen.
Poliisipäällikkö Danino hylkäsi knessetjäsenten syytökset siitä, -
että Jerusalemin väkivaltaisuudet olisivat pian hallitsemattomia.
Hän sanoi, että otsikot 'hiljaisesta intifadasta' eivät pidä paikkaansa.
Komiteatapaamisessa Danino esitteli poliisioperaatioita, -
joiden tarkoitus on lisätä Jerusalemin asukkaiden turvallisuutta. Hän totesi, -
että jos Jerusalem tarvitsee lisää poliisivoimia, se on aina etusijalla.
Hänen mukaansa Jerusalemiin on lisätty poliisivoimia -
ja poliisi on tehokkaasti käyttänyt mellakanhallintakeinoja.
Israel ilmoitti sulkevansa Gazan rajanylityspaikat sen jälkeen, -
kun islamistit ampuivat kranaatin kohti Etelä-Israelin asutuskeskuksia.
Loukkaantumisia tai vahinkoja ei ole tullut tietoon.
Tapaus on toinen Gazan 50-päiväisen sodan päättymisen jälkeen elokuussa.
Israelilaisvirkamies sanoi, että palestiinalaisviranomaisille -
kerrottiin asiasta etukäteen ja että ylityspaikat avattaisiin -
kansalaisjärjestöille ja humanitaarisille tapauksille.
Israel yrittää estää tilanteen kiihtymisen -
eikä ole vastannut palestiinalaisten kranaattituleen.
Gazan kranaattituli osui samaan aikaan, kun jännitys on kiristynyt -
Israelin ja Itä-Jerusalemin arabiasukkaiden välillä.
Palestiinalaiset haluavat Itä-Jerusalemin -
tulevan valtionsa pääkaupungiksi, Gazan ja Länsirannan ohella.
Islamistisen Hamasin edustaja tuomitsi Gazan rajojen sulkemisen.
Israel ei ole noudattanut mitään tulitaukosopimuksen kohtaa.
Emme hyväksy rajojen sulkua, saartoa ja jälleenrakennustöiden laiminlyöntiä.
Olemme valmiita uhmaamaan Israelia.
Mikään aseellinen palestiinalaisryhmä ei ole ilmoittautunut iskun tekijäksi.
Israel on kuitenkin toistanut, että se pitää Hamasia vastuullisena -
kaikesta tulituksesta, jota ammutaan Gazasta.
Sen jälkeen kun Ruotsi ilmoitti tunnustaneensa palestiinalaisvaltion, -
Israelin ulkoministeriön viranomaiset sanoivat onnistuneensa -
Ruotsin aloitteen torjumisessa, sillä Ruotsi ei ole saanut seuraajia.
Israel kutsui Ruotsin-suurlähettiläänsä Bachmanin kotiin vastalauseena -
Ruotsin hallituksen päätökselle tunnustaa palestiinalaisvaltio.
Ulkoministeriön virkamiehet kertoivat, että Norja, Tanska ja Suomi -
antoivat yhtenäiset lausunnot, -
että ne eivät tunnustaisi palestiinalaisvaltiota toistaiseksi.
Ulkoministeriön johtoportaasta on suositeltu, -
että kriisiä ei tarpeettomasti pahennettaisi.
Virkamiehet Jerusalemissa uskovat, että ulkoministeri Liebermanille -
esitetään suurlähettilään palauttamista Tukholmaan kahden viikon sisällä.
Lukuisten poliitikkojen Euroopasta odotetaan vierailevan Israelissa.
Ensimmäisenä saapui tänään Tanskan ulkoministeri Lidegaard.
Perjantaina saapuu EU:n uusi ulkopoliittinen edustaja Mogherini.
Israelin ulkoministeriön virkamiehen mukaan Mogherinia pidetään -
huomattavasti myötämielisempänä Israelille kuin edeltäjäänsä Ashtonia.
Kiitos seurasta!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman